3. tramvaju maršruts (Rīga)

3. tramvaju maršruts ir Rīgas sabiedriskā transporta tramvaju maršruts, kas kursē no Juglas apkaimes Vidzemes priekšpilsētā līdz Ķengaragam, Latgales priekšpilsētā.

3. tramvaju maršruta kopējais garums ir 34,031 km. Virziena Jugla — Ķengarags kopējais garums ir 16,973 km, bet virziena Ķengarags — Jugla kopējais garums ir 17,058 km.

Darbdienās pa 3. tramvaju maršrutu kursē tikai 2 tramvaji, kuri pavisam veic tikai 30 reisus (09.2014), bet brīvdienās nekursē neviens tramvajs. Šobrīd 3. tramvaju maršruts ir otrais garākais tramvaju maršruts Rīgā. Maršruts nekursē kopš 2021. gada 3. novembra.

3. tramvaju maršrutu apkalpo RP SIA "Rīgas satiksme" 3. tramvaju depo.

Vēsture 
Šis maršruts atklāts 1954. gadā. Sākotnēji tas kursēja no Keramikas līdz Biķernieku ielai. 1960. gadā novirzīts uz Jurija Gagarina ielu. 1984. gadā maršruts tika slēgts, bet 2002. gadā tas tika atjaunots no Doles tirdzniecības centra līdz Juglai.

No 2012. gada 14. aprīļa līdz 2013. gada 28. maijam 3. tramvajs kursēja līdz 45. vidusskolai, posmā līdz Juglai to aizstāja ar 6T. autobusu. No 2013. gada 28. maija 3. tramvajs atkal kursē līdz Juglai.

No 2017. gada 5. jūnija 3. maršruta tramvaji virzienā no Juglas uz Ķengaragu novirzīti pa Krišjāņa Barona ielu, Radio ielu, 13. janvāra ielu, Prāgas ielu un tālāk pa maršrutu. Maršruta pieturvieta "Aspazijas bulvāris" aizstāta ar pieturvietu "Stacijas laukums".
2018. gada 3. martā virzienā uz Juglu tika ieviesta pagaidu pieturvieta "Aspazijas bulvāris", bet no 9. jūnijā pagaidu pietura slēgta, un 3. tramvajs arī virzienā uz Juglu tika novirzīts caur Radio ielu.

Saistībā ar COVID-19 pandēmijas izraisīto reisu samazināšanu, maršruts nekursēja no 2020. gada 21. marta līdz 1. septembrim un no 2021. gada 16. janvāra līdz 31. augustam. Pēdējoreiz tas uz laiku tika slēgts 2021. gada 3. novembrī un joprojām neuzsāka kustību.

Maršruts 

Virzienā Jugla — Ķengarags tramvaji brauc pa šādām ielām: Brīvības gatve, Ropažu iela, Brīvības gatve, Gaisa tilts, Brīvības iela, K. Barona iela, Radio iela, Prāgas iela, Centrāltirgus iela, Maskavas iela, Mazā Krasta iela, Īsā iela un Maskavas iela.

Virzienā Ķengarags — Jugla tramvaji brauc pa šādām ielām: Maskavas iela, Īsā iela, Mazā Krasta iela, Maskavas iela, Centrāltirgus iela, Prāgas iela, Radio iela, K. Barona iela, Brīvības iela, Gaisa tilts, Brīvības gatve, Ropažu iela un Brīvības gatve.

Pieturvietas 
3. tramvaju maršrutā pavisam kopā ir 78 pieturas. Virzienā Jugla — Ķengarags ir 39 pieturas, bet virzienā Ķengarags — Jugla ir 39 pieturas.

Maršruts ar mainītu virzienu 
Virzienā 3. tramvaju depo (Fridriķa ielā) — Jugla tramvaji brauc pa šādām ielām: Maskavas iela, Īsā iela, Mazā Krasta iela, Maskavas iela, Centrāltirgus iela, Prāgas iela, Aspazijas bulvāris, K. Barona iela, Brīvības iela, Gaisa tilts, Brīvības gatve, Ropažu iela un Brīvības gatve.

Virzienā Jugla — 3. tramvaju depo (Fridriķa ielā) tramvaji brauc pa šādām ielām: Brīvības gatve, Ropažu iela, Brīvības gatve, Gaisa tilts, Brīvības iela, K. Barona iela, Aspazijas bulvāris, Prāgas iela, Centrāltirgus iela, Maskavas iela, Mazā Krasta iela, Īsā iela un Maskavas iela.

Virzienā 3. tramvaju depo (Fridriķa ielā) — Ķengarags tramvaji brauc pa Maskavas ielu.

Virzienā Ķengarags — 3. tramvaju depo (Fridriķa ielā) tramvaji brauc pa Maskavas ielu.

Maršruta ar mainītu virzienu pieturvietas 
Virzienā 3. tramvaju depo (Fridriķa ielā) — Jugla ir 29 pieturas.

Virzienā Jugla — 3. tramvaju depo (Fridriķa ielā) ir 30 pieturas.

Savukārt, virzienā 3. tramvaju depo (Fridriķa ielā) — Ķengarags ir 10 pieturas.

Tāpat arī virzienā Ķengarags — 3. tramvaju depo (Fridriķa ielā) ir 10 pieturas.

Skatīt arī 
 Rīga
 Autobusu satiksme Rīgā
 Trolejbusu satiksme Rīgā
 Tramvaju satiksme Rīgā
 Sabiedriskais transports Rīgā
 Rīgas satiksme
 Rīgas metropolitēns

Piezīmes un atsauces

Atsauces

Ārējās saites 
 www.rigassatiksme.lv
 
 
 

03